Diari Oficial de la Generalitat Valenciana


Sumari del DOGV 5293, del 03-07-2006 (2006/7475)

Notificació a Salvador San Genaro Roch i altre sobre la subhasta pública de finca rústica, dictada en el procediment d'execució de títols judicials número 8/1993-5-8.
----------------------------------------------------------------------------------------------------------------------------------------------------------------------

### Dades del document

Número de DOGV
:   5293

Data del DOGV
:   03-07-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/7475


Organisme emissor
:   Jutjat de Primera Instància Número 12 de València

Tipus de document
:   Anunci

Notificació a Salvador San Genaro Roch i altre sobre la subhasta pública de finca rústica, dictada en el procediment d'execució de títols judicials número 8/1993-5-8. [2006/Q7475]  
Procediment: execució de títols judicials 8/1993-5-8  
Sobre: altres contenciosos  
Descripció de les actuacions: executiu  
Demandant: Banco Pastor, SA   
Procuradora: Florentina Pérez Samper  
Demandat: José Pascual San Genaro Cantó i altre  
Pilar Herranz Narro, secretària del Jutjat de Primera Instància número 12 de València, faig saber:   
Que en el procés d'execució que se seguix en este jutjat amb el número 8/1993 a instància de Banco Pastor, SA, representat per la procuradora Florentina Pérez Samper, contra Salvador San Genaro Roch i altre, sobre reclamació de quantitat, s'ha acordat traure a pública subhasta, per un termini de 20 dies, els béns que, amb el seu preu de taxació s'enumeren a continuació:  
Béns que es trauen a subhasta i la seua valoració: rústica d'una superfície de 21 àrees i 38 centiàrees, que equival a 3 fanecades, situada a la partida de l'Espinar, que confronta a llevant amb la carretera dels Frares, a migdia i al nord amb terres de la Masia de l'Espinar, i a ponent amb Ruperto Alama Peñarrocha, al terme municipal de Llíria, parcel·la 329-A del polígon 9.  
Es valora a efectes de subhasta en: 8.979,60 euros.  
La subhasta tindrà lloc a la sala de subhastes de la Ciutat de la Justícia, situada a l'avinguda del Saler, 14, 3r, el dia 18 d'octubre de 2006, a les 10.00 hores.  
Condicions de la subhasta:  
1. Els licitadors hauran de complir els requisits següents:  
1r Identificar-se de forma suficient.  
2n Declarar que coneixen les condicions generals i les particulars de la subhasta.  
3r Presentar el resguard d'haver dipositat al compte de dipòsits i consignacions d'este jutjat, al Banesto número 8830319572670998, o d'haver prestat un aval bancari del 30% del valor de taxació dels béns. Quan el licitador realitze el dipòsit amb les quantitats rebudes en tot o en part d'altri, es farà constar així al resguard a l'efecte del que disposa l'apartat 2 de l'article 652 de la Llei 1/2000, d'Enjudiciament Civil.  
2. Sols l'executant podrà fer postura reservant-se la facultat de cedir la rematada a altri.  
3. Des de l'anunci de la subhasta fins a la realització es podran fer postures per escrit en sobre tancat i amb les condicions expressades anteriorment.  
4. Quan la millor postura siga igual o superior al 70% de la valoració, s'aprovarà la rematada a favor del millor postor. Si fóra inferior, caldrà ajustar-se a allò que disposa l'article 670 de la Llei 1/2000, d'Enjudiciament Civil.  
5. Que el certificat registral està exposat al públic a l'Oficina de Subhastes de la Ciutat de la Justícia i els béns es trauran a subhasta sense suplir prèviament la falta de títols de propietat, i s'ajustarà al que disposa la regla 5a de l'article 140 del Reglament per a l'Execució de la Llei Hipotecària, i s'entén pel mer fet de participar en la subhasta que els postors accepten esta situació, així com que les càrregues o gravàmens anteriors, si n'hi ha, al crèdit de l'actor, continuaran subsistents i que el licitador els admet i accepta quedar subrogat en la responsabilitat derivada d'aquells, si la rematada s'adjudica a favor seu.  
6. Si per força major, causes alienes al jutjat o per errada s'ha assenyalat un diumenge o dia festiu i no es pot celebrar la subhasta en el dia i l'hora assenyalats, s'entendrà que es farà el següent divendres hàbil, a les 13.00 hores.  
7. Notifiqueu la present resolució a l'executat amb 20 dies d'antelació a través d'exhort al jutjat degà dels d'igual classe de Llíria així com a través d'un edicte que es publicarà en el Diari Oficial de la Generalitat. Esta publicació valdrà de notificació en forma legal a la part demandada si no se'l troba al domicili que consta en actuacions.  
València, 7 de juny de 2006.. La secretària judicial: Pilar Herranz Narro.